Diari Oficial de la Generalitat Valenciana


Sumari del DOGV 7787, del 20-05-2016 (2016/3219)

Notificació de la sentència dictada en el judici verbal número 2485/2015.
-------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3219


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el judici verbal número 2485/2015. [2016/3219]  
Judici verbal 002485/2015-L  
Demandant: Financera El Corte Inglés, EFC SA.  
Procuradora: Evangelina Torres Carreño.  
Demandada: Erica Coves García.  
Procurador/a: -  
Jesús Lorenzo Álvarez, lletrat de l'Administració de Justícia del Jutjat de Primera Instància número 5 d'Elx i partit, faig constar que en virtut d'allò que s'ha disposat per la resolució d'aquesta data dictada en el procediment a què es fa referència, i atés que es desconeix el domicili o parador actuals d'Erica Coves García, de conformitat amb el que disposen a aquest efecte els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, a fi de dur a terme la diligència de notificació. A continuació es fa testimoniatge de la resolució objecte de notificació:  
  
«Sentència número 106/2016  
Elx, 20 d'abril de 2016  
Ma. Encarnación Aganzo Ramón, magistrada jutgessa de Primera Instància número 5 d'Elx, he vist i oït aquestes actuacions de judici verbal, seguides davant d'aquest jutjat amb el número 2485/2015 a instàncies de la mercantil Financera El Corte Inglés, EFC SA, representada per la procuradora dels tribunals Evangelina Torres Carreño i assistida pel lletrat José Ramón López de Rodas García, contra Erica Coves García, declarada en rebel·lia.  
Antecedents de fet  
Primer. Que l'esmentada representació de la part actora, amb l'al·legació prèvia dels fets i fonaments de dret, va interposar demanda d'acord amb les prescripcions legals en la qual va sol·licitar que es dicte sentència per la qual es condemne la demandada al pagament a l'actora de la suma de 886,39 euros, interessos legals produïts des de la interpel·lació judicial, i les costes causades.  
Segon. Que, incoat judici verbal pel decret de data 22 d'octubre de 2015, es van convocar les parts al corresponent judici, que va tindre lloc el dia 20 d'abril de 2016 a la sala d'audiències d'aquest jutjat, i a aquest efecte van ser citades les parts convenientment.  
Tercer. Que en el dit acte, la part actora es va afirmar i va ratificar la demanda, i va sol·licitar la recepció del plet a prova. La demandada no va comparéixer a l'acte del judici, i va ser declarada en rebel·lia. Practicades les proves proposades, van quedar les actuacions vistes per a dictar sentència.  
Quart. Que en la tramitació d'aquest procediment s'han seguit totes les prescripcions legals.  
Dispositiva  
Estime la demanda interposada per la mercantil Financera El Corte Inglés, EFC SA, representada per la procuradora dels tribunals Evangelina Torres Carreño, contra Erica Coves García, declarada en rebel·lia, i condemne la demandada a pagar a l'actora la suma de 886,39 euros, interessos legals produïts des de la interpel·lació judicial, i costes causades.  
Contra aquesta resolució no podrà interposar-se cap recurs.»  
  
  
I perquè valga de notificació de forma deguda, respecte de la demandada, Erica Coves García, expedisc aquest edicte.  
  
Elx, 21 d'abril de 2016.- El lletrat de l'Administració de Justícia: Jesús Lorenzo Álvarez.